b'\n_START_ARTICLE_\nKiberpank\n_START_PARAGRAPH_\nKiberpank (cyberpunk) je izvirno pod\xc5\xbeanr znastvene fantastike, ki opisuje postindustrijsko urbano dru\xc5\xbebo bli\xc5\xbenje ali daljne prihodnosti. Izraz je skovanka iz besed kibernetika in pank, prvi ga je uporabil pisatelj Bruce Bethke kot naslov kratke zgodbe o najstni\xc5\xa1kih hekerjih, objavljene leta 1983. \xc5\xbdanr je najbolj populariziral roman Nevromant pisatelja Williama Gibsona._NEWLINE_Izraz se je s\xc4\x8dasoma razvil v oznako za subkulturo s specifi\xc4\x8dnimi, tehnolo\xc5\xa1ko obarvanimi vrednotami (na primer zagovarjanje prostega dostopa do sistemov za mo\xc4\x8dno \xc5\xa1ifriranje, ki omogo\xc4\x8da ohranjanje zasebnosti in svobode izra\xc5\xbeanja na internetu).'